ئىلتىجا

ئىلتىجا

ئىمىن ئەھمىدى

چىقار ئانا ھېجىر قاچاڭنى،

يەنە بىر رەت ئۇماچ ئېتىپ بەر.

بۆشۈكۈمنى تەۋرىتىپ بىردەم،

ئەللەي-ئەللەي قوشاق قېتىپ بەر.

ساپال چىراغ نەلەردە قالدى،

پىلىك سېلىپ قايتا يېقىپ بەر.

ئۇنتۇماپتۇ بالام مېنى دەپ،

دەريا-دەريا بولۇپ ئېقىپ بەر. 

مەينەت كەلدىم شاۋ-شۇۋ شەھەردىن،

پاكىزلىناي ئېرىق چېپىپ بەر.

بىر كەملىك بار مېنىڭ كۆڭلۈمدە،

بەختىم ئۈچۈن شۇنى تېپىپ بەر.